MIR ÎN SCLIPIRI

FEREASTRA sufletului creștin

„Mergand, învățați toate neamurile, botezându-le în numele Tatălui şi al Fiului şi al Sfântului Duh învăţându-le să păzească toate câte v-am poruncit vouă.” (Matei 28, 19)

 Înfricoșătoarea constatare este tocmai faptul că Hristos Domnul, Cel ce acum Se află în ceruri în slava Preasfintei Treimi, nu încetează a fi tainic și smerit prezent în fiecare om care suferă și așteaptă iubirea noastră milostivă.

 Hristos Domnul suferă până la sfârșitul veacurilor potrivit suferințelor fiecăruia dintre oameni. învierea Lui nu anulează, ci integrează taina Crucii Lui, iar slava Lui din ceruri nu înlătură smerenia Lui ca prezență tainică în sufletul oamenilor care suferă și au nevoie de iubire frățească.

De ce?

 Pentru că Dumnezeu-Fiul S-a făcut Om tocmai din iubire pentru oameni, iar iubirea Lui este neîntreruptă și nemărginită.

 Marea descoperire a judecății universale este identificarea lui Hristos Cel

slăvit cu Hristos Cel smerit, pentru a dărui libertății și iubirii noastre milostive, șansa mântuirii, aceea de a răspunde la iubirea Lui față de noi cu iubirea noastră față de semenii noștri, adică de a face iubirea Lui transparentă prin noi, spre bucuria Lui, a

semenilor pe care îi ajutăm și spre bucuria noastră înșine. - Judecata însăși, care nu se limitează la faptele rele săvârșite de noi, ci se extinde și la faptele bune pe care am fi putut să le facem și nu le-am făcut. Oamenii vor participa la comuniunea

de viață și iubire eternă cu Preasfânta Treime sau la singurătate veșnică:

- Hristos Se ascunde tainic î n fiecare om care sufera

- Mântuitorul nu a spus: „am fost bolnav și nu m-ați vindecat sau am fost în temniță și nu m-ați eliberat, ci am fost bolnav și în temniță și nu m-ați cercetat”.

- Dumnezeu, nu îți cere să faci ceva care este peste putință, nu îți cere să îl vindeci tu pe cel bolnav, ci să îl cercetezi, să îl vizitezi, să fii prezent, alături de el în singurătatea și

suferința lui.

 Nu e suficient să nu faci rău nimănui, ci trebuie să faci bine multora

 judecata se face și pentru faptele bune pe care ar fi trebuit să le facem și nu le-am făcut … nu admite neutralitatea și indiferența.

 Nu e suficient, să nu furi, să nu jignești, să nu umilești pe semenul tău, ci este necesar și să-i faci mult bine după putință.

 întrebarea: „Când te-am văzut noi, Doamne, pe Tine flămând și însetat, străin și gol, bolnav și întemnițat?”

 Cei milostivi sunt numiți binecuvântați, iubitori de semeni, cu o iubire milostivă arătată în fapta bună, în cuvântul bun, în prezența prietenoasă lângă bolnavii din spital sau lângă cel întemnițat.

„vine ceasul în care toți cei din morminte vor auzi glasul Lui, și vor ieși cei ce au făcut cele bune, spre învierea vieții, iar cei ce au făcut cele rele, spre învierea osândirii” (Ioan 5, 28-29).

Strălucește în noi lumina

cunoștinței Slavei Tale.

 „Primul telefon fără fir a fost inventat de Dumnezeu. Se numește „Rugăciune".Are întotdeauna semnal, nu trebuie să fie reîncărcat și este disponibil oriunde și oricând.”

 „Cuvântul aleluia [ebr. «lăudați pe Domnul»] cântec de bucurie folosit la rugăciunile și serviciile religioase din Vechiul Testament. S-a transmis și în cultul Bisericii creștine.

 Iertarea este început bun .

 Nu ne putem apropia de Dumnezeu nesocotind pe semenii noștri

 Fiecare om este chipul lui Dumnezeu întors spre noi

 Prin iertarea altora cultivăm smerenia noastră

 Prin iertarea cuiva se recunoaște că persoana respectivă este mult mai de preț decât o faptă a sa săvârșită la un moment dat al vieții sale

 Dăruire a noastră față de Dumnezeu ( ofrandă de sine, recunoștință, dorință de sfințire a vieții )

 Iubim pe Presfânta Treime mai mult decât darurile Sale materiale pe care le consumăm

 Schimbare a felului nostru de a fi , trecerea de la lăcomia de cele materiale la dăruirea de sine spirituală

 Ridicare a omului din planul vieții pământești în planul vieții cerești, duhovnicești ( adunați-vă comori în ceruri = roadele harului în sufletul omului)

 Sufletul se va înălța în intensitatea luminii prezenței lui Dumnezeu și a sfinților Săi, pe treapta de lumină pe care o avem noi deja ca o arvună în sufletul nostru ( Împărăția lui Dumnezeu este

înlăuntrul vostru= în inimile noastre )

 În inimile nostre adunăm lumină din lumina iubirii lui Dumnezeu

 Trei mari greșeli au izgonit pe Adam din Rai:

- nu a ascultat

- nu a postit

- nu s-a pocăit după ce a greșit

 De la Hristos învățăm să ne înfrânăm și să luptăm duhovnicește ( lăcomia față de cele materiale, pofta de stăpânire, slava deșartă )

 Eliberarea noastră de păcat, de atitudinea pătimașă față de lucruri și oameni

 Sfințindu-ne : 1. văzând pe oameni ca frați întru Hristos,

2. privind lumea din jur ca dar al lui Dumnezeu care se cere dăruit și altora,

3. trăind viața noastră ca o arvună de fericire în comuniunea eternă a Preasfintei Treimi, spre slava lui Dumnezeu și a noastră mântuire

 În vremuri dinainte, Dumnezeu, fără trup sau formă, nu putea fi înfățișat în nici un chip. Dar astăzi, deoarece Dumnezeu S-a arătat în trup și a trăit printre oameni, eu pot înfățișa ceea ce este văzut în Dumnezeu. Eu nu cinstesc materia, ci Îl cinstesc pe Creatorul materiei, Care S-a făcut materie pentru mine, Care a luat asupră-Și viața în trup și Care, prin materie, a săvârșit mântuirea mea. ( Sf. Ioan Damaschin )

 Este distincție clară și neechivocă dintre venerarea sau cinstirea relativă a icoanei și adorarea care se cuvine numai lui Dumnezeu

 Suntem datori să ne curățim mintea,

să ne despătimim și să săvârșim fapta cea bună și dreaptă, să ne înnoim și să ne luminăm cu virtuțilă ( credința fără fapte este moartă )

 Fiecare dintre noi este pictorul propriei sale vieți: sufletul este pânza, virtuțile sunt culorile, iar Hristos este modelul pe care trebuie să-L pictăm. ( Sf. Grigore de Nyssa)

Relația nostră cu Dumnezeu depinde de relația noastră cu semenii noștri

LUMINĂ LINĂ A SFINTEI SLAVE

… din viața parohiei Sinceritatea rugăciunii copiilor

 Într-o zi, un preot aude o voce in biserică, dar cuvintele erau…neinteligibile. Apropiindu-se de locul de unde venea vocea, el găsește un copil care spunea ceva, și își dă seama că nu-i înţelegea

cuvintele fiindcă, de fapt, copilul repeta alfabetul.

 Atunci preotul l-a întrebat:

– De ce tot repeți literele?

– Păi, așa îmi fac eu rugăciunea, răspunde copilul.

– Cum așa? Eu aud doar că spui alfabetul, se miră preotul.

– Da, dar eu am uitat cuvintele rugăciunii și atunci îi dau lui Dumnezeu literele, că ştie El să le pună în ordinea care trebuie.

Preot Cârcu Ioan—tel. 0784 226 541

Profesor Ciomaga Mihaela—tel. 0743 528 707

 Email:parohiamironeasa@yahoo.com